Om Elefanter

Vigtigste biologiske facts om elefanter

Biologiske kendetræk

Elefanter er ret store pattedyr. Den afrikanske elefant kendes på de store flagrende ører og de voldsomme stødtænder.

Levevis

Elefanter lever af planteføde og er normalt flokdyr. For det meste trasker de rundt på savannen og piller blade af træerne.

En gang i mellem tager de sig et mudderbad eller morer sig med at sprøjte med vand på sig selv og hinanden.

Levesteder

Den afrikanske elefant lever side om side med løverne i Afrika og den indiske elefant i Indien.

Mennesker og elefanter

Den indiske elefant kan tæmmes og har gennem årtusinder været anvendt som arbejdsredskab, som en slags krydsning af en traktor, en bulldozer og en lastbil. Hannibal brugte også elefanter som krigslegetøj.

Den afrikanske elefant kan ikke tæmmes og har gennem tiderne været et yndet jagtmål for rige europæere og amerikanere som har behov for at stive selvtilliden af ved at skyde på noget, der er så stort at det er umuligt at ramme ved siden af.

Om løver

Vigtigste biologiske facts om løver

Biologiske kendetræk

Løver er pattedyr. Hannen kendes bedst på den store manke.

Levesteder

Løver lever vist kun frit i Afrika. De fleste findes på savannen, hvor de lever side om side med elefanterne.

Levevis

Løver lever af rov og er normalt flokdyr.

Løver og mennesker

Løver ser fredelige ud, når de sover, men det skal mennesket ikke lade sig snyde af. Løver kan faktisk være farlige og bliver derfor sjældent brugt som husdyr. Til gengæld sker det ofte at løver kaster sig over de indfødtes husdyr. Og undertiden sker det også at gamle løver, der ikke kan fange vildt kaster sig over et værgeløst menneske. Man har sågar hørt om sovende storvildtsjægere, som er blevet bortført fra teltet og ædt!

Om aber

Vigtigste biologiske facts om aber

Biologiske kendetræk

Aber er pattedyr lige som mennesker. En gorilla er ret kraftig bygget. Chimpansen kendes på dens indgående lighed med en ret kendt politiker.

Levevis

Aber lever af mest af planteføde og er normalt flokdyr. Aber er som regel meget sociale og får tiden til at gå med sociale gøremål.

Adfærd

I modsætning til en beslægtet dyreart liver aberne i harmoni med naturen. Man har endnu ikke set eksempler på at aber bevist ødelægger deres eksistensgrundlag. Man har i ny og næ har set et chimpanselignende væsen med en besynderlig adfærd husere omkring et hvidt hus i Washington. Om det er et kræ, der er undsluppet Zoo vides ikke